Lily Allen

Mae Lily Rose Beatrice Allen (ganed 2 Mai 1985) yn gantores-cyfansoddwraig pop o Loegr. Mae'n fwyaf adnabyddus am ei chaneuon "Smile", "LDN", "Littlest Things", "Alfie", ei fersiwn hi o "Oh My God", "The Fear" a'i harddull "Mockney". Merch yr actor, digrifwr a'r cerddor Keith Allen a'r cynhyrchydd ffilm Alison Owen ydyw. O'r 12fed o Chwefror 2008, cyflwynodd Allen ei sioe ei hun ar BBC Three o'r enw Lily Allen and Friends.

Ei bywyd cynnar
Roedd Allen wedi cael ei geni yn Hammersmith, Gorllewin Llundain, yn ferch i'r digrifwr o Cymru a Actor Keith Allen ar cyfarwyddwr ffilm Alison Owen. Symudodd ei theulu i Ogledd Llundain i fwrdeistref Islington. Mae ganddi chwaer hŷn, Sarah; a brawd iau, Alfie Owen-Allen (testun ei chân 'Alfie'); a chwaer iau Rebecca. Mae ganddi nifer o hanner-brodyr a chwiorydd. Am gyfnod, bu Allen yn byw gyda'r digrifwr Harry Enfield tra'r oedd ei mam ac yntai'n canlyn. Mae hefyd yn ferch-bedydd i leisydd y Wild Colonials, Angela McCluskey. Cyfeirir at y canwr a gitarydd Joe Strummer o fand The Clash fel tad-bedydd iddi; er nad yw hyn yn llythrennol wir, roedd Strummer yn glos i Allen. Dywed Allen fod ganddi atgofion melys o'r wythnos a hanner y treuliodd y ddau ohonynt gyda'i gilydd yng Ngŵyl Glastonbury.

 Gwobrau ac enwebiadau 

BlwyddynGwobrCategoriCanlyniad 2006 Q Awards Act Newydd Gorau EnwebwydDigital Music AwardsArtist Pop Gorau Enillodd 2007 Gwobrau'r BRITs Artist Benywaidd Unigol Gorau Enwebwyd Albwm Prydeinig Mastercard (Alright, Still) EnwebwydAct Newydd Gorau Enwebwyd Gwobrau Fideo Cerddorol MTV Artist Newydd Gorau Enwebwyd Gwobrau NME Dillad Gwaethaf Enillodd 2008 Gwobrau'r Grammy Albwm Cerddoriaeth Gwahanol Gorau (Alright, Still) Enwebwyd Gwobrau Ffasiwn y Stryd Fawr Seren wedi gwisgo orau Enwebwyd Gwobrau BMI  ("Smile") Enillodd

Categori:Genedigaethau 1985
Categori:Pobl o Lundain
Categori:Pobl o Loegr o dras Gymreig
Categori:Cantorion o Loegr
Categori:Cyfansoddwyr o Loegr
Categori:Merched yr 20fed ganrif
Categori:Merched yr 21ain ganrif